Tilboð opnuð í skólaakstur í Hvalfjarðarsveit Nýverið voru opnuð tilboð í skólaakstur í Hvalfjarðarsveit en Ríkiskaup stóðu fyrir útboðinu fyrir hönd Hvalfjarðarsveitar . Bjóðendur voru eftirfarandi að því er fram kemur á heimasíðu Hvalfjarðarsveitar : Einar P. Harðarson , Hópferðabílar Reynis Jóhannssonar , Sigurður Sverrir Jónsson og Skagaverk ehf . Sumir bjóðendur buðu í allar leiðirnar en aðrir í einstakar leiðir . Um er að ræða samninga til þriggja ára . Þessa dagana er verið að fara yfir tilboðin og fara yfir þau atriði sem sett voru fram í útboðinu . Senn verður gengið frá samningum við lægstbjóðendur .